પાલુ શહેરનાં લોકો

ભૂકંપ બાદના આંચકાઓને કારણે હોટેલ અને શૉપિંગસેન્ટરના કાટમાળમાં ફસાયેલાં લોકોને બહાર કાઢવાની કામગીરીમાં અવરોધ ઊભો થયો છે.

બચાવકર્મીઓ મશીનો સાથે બહાર રાહ જોઈ રહ્યા છે. પરંતુ લોકો સુધી પહોંચી શક્યા નથી.

કાટમાળ નીચે ફસાયેલાં કેટલાક લોકોને પાણી અને અન્ન પહોંચાડવામાં સફળતા મળી છે.  તેમાંનાં કેટલાક 'બચાવો...બચાવો'ની બૂમો પાડી રહ્યાં છે.

સત્તાવાર આંકડા મુજબ અત્યાર સુધી આ કુદરતી હોનારતમાં 832 લોકોનાં મોત થયાં છે.

'નેશનલ ડિઝાસ્ટર એજન્સી'એ સામૂહિક કબરો તૈયાર કરાવવાની જાહેરાત કરી છે. 

રવિવારે ખોદવામાં આવેલી એક સામૂહિક કબરમાં 300 મૃતદેહ દાટવામાં આવશે એવી શક્યતા વ્યક્ત કરવામાં આવી છે.

દરમિયાન ઇન્ડોનેશિયાના રાષ્ટ્રપતિ જોકો વિડોડોએ અસરગ્રસ્ત વિસ્તારની મુલાકાત લીધી છે અને અસરગ્રસ્ત લોકોને બચાવવા માટે દિવસ-રાત બચાવ કામગીરી હાથ ધરવામાં આવે એવી ખાત્રી કરી છે.

ઘાયલો અને મૃતદેહો સાથેનો ગમગીન માહોલ

રેબેકા હેન્સેકે, બીબીસી ન્યૂઝ, પાલૂ

પાલૂમાં મામ્બોરો હેલ્થ ક્લિનિકની બહાર સ્ટ્રેચર પર એક પાંચ વર્ષની બાળકી સૂઈ રહી છે. તેનો પગ તૂટી ગયો છે. તેના પરિવારનો કોઈ પત્તો નથી. 

ડૉક્ટર સેસોનોએ મને કહ્યું કે, "આ બાળકીનો પરિવાર ક્યાં છે તેની જાણકારી નથી. તેને યાદ પણ નથી કે તે ક્યાં રહે છે."

વળી ક્લિનિકમાં વીજળી પણ નથી અને દવાઓની અછત વર્તાઈ રહી છે.

તમે આ વાંચ્યું કે નહીં?

બાળકની સ્ટ્રેચરથી દૂર મૃતદેહો મૂકવામાં આવ્યા છે. મૃતદેહોનો લાંબો સમયથી નિકાલ નહીં થઈ શક્યો હોવાથી તેમાંથી દુર્ગંધ આવવા લાગી છે.

ડૉ. સેસોનોએ કહ્યું કે, આ કારણે રોગચાળો ન ફેલાય તેથી અમે તેમને સામૂહિક કબરોમાં દાટીશું.

"આ મૃતદેહોમાંથી દુર્ગંધ આવવાની શરૂ થઈ ગઈ છે. તેમના પરિવારો આવીને ઓળખ કરીને તેમને લઈ જાય તેની રાહ જોઈ રહ્યા છે. પરંતુ અમે લાંબો સમય રાહ જોઈ શકીશું નહીં."

એક સમયે માછીમારી માટેનું જાણીતું ગામ કાટમાળમાં ફેરવાઈ ગયું છે. તેમાં ઘણું નુકસાન થયું છે.

બચાવ કામગીરી કેટલી મુશ્કેલ છે?

ભૂકંપને કારણે ભેખડો ધસી પડી

સ્થાનિક મીડિયાના અહેવાલ અનુસાર શૉપિંગ મોલના કાટમાળમાંથી મોબાઇલફોનના સિગ્નલ મળી રહ્યા છે અને રોઆ રોઆ હોટેલના કાટમાળમાંથી નીચે દબાયેલા લોકોના બચાવ માટેના અવાજ સંભળાઈ રહ્યા છે.

બચાવ કામગીરીમાં કામ કરી રહેલા એક સ્વંયસેવક થલીબ બવાનોએ એએફપીને જણાવ્યું કે હોટેલના કાટમાળમાંથી ત્રણ વ્યક્તિને બહાર કાઢી લેવાઈ છે. હજુ પણ 50 લોકો નીચે દબાયાં હોવાની... \n\nમને ઉપરના લેખ માટે સારું શીર્ષક આપો.
ઇન્ડોનેશિયા : કાટમાળમાંથી આવતો 'બચાવો...બચાવો'નો અવાજ